ป.รวบแก๊ง พระอ๊อดใส่ชุดขรก. อ้างรู้จักคนใหญ่โต รีดไถเงินเจ้าภาพงาน
เครดิตภาพ:ตำรวจกองปราบ,กองปราบนำกำลัง 50 นายบุกค้น 12 จุด รวบ 7 ผู้ต้องหา หนึ่งในนั้นมีลูกทีมแก๊ง พระอ๊อด ตัวแสบ แอบอ้างรู้จักผู้ใหญ่ในบ้านเมือง เนียนแต่งชุดข้าราชการในสำนักพระราชวัง ตระเวนมอบของชำร่วยงานแต่ง-งานศพ ก่อนเรียกรับเงินเจ้าภาพ โดนแจ้ง,เมื่อเวลา 15.00 น. วันที่ 26 ม.ค. ที่ กองบังคับการปราบปราม (บก.ป) พล.ต.ต.สุทิน ทรัพย์ม่วง ผบก.ป. พ.ต.อ.ภูมินทร์ พุ่มพันธุ์ม่วง ผกก.5 บก.ป. พ.ต.ต.มนต์ชัย เพ็งเลิศ สว.กก.5 บก.ป.นำกำลังกว่า 50 นาย กระจายเข้าตรวจค้น 12 จุด แบ่งเป็น จังหวัดนครปฐม 11 จุด หนึ่งในนั้นคือวัดโพรงมะเดื่อ ต.โพรงมะเดื่อ อ.เมืองนครปฐม และ กรุงเทพฯ อีก 1 จุด พร้อมทั้งจับกุมผู้ต้องหาได้ 7 ราย ประกอบด้วยนายณรงค์ แซ่เล้า อายุ 36 ปี ชาว จ.นครปฐม น.ส.หทัยพร แสงชาติ อายุ 29 ปี ชาว จ.ร้อยเอ็ด น.ส.บุญส่ง อรุณแสง อายุ 40 ปี ชาว จ.นครปฐม น.ส.กานต์นภัส กรุดพิสมัย อายุ 52 ปี ชาว จ.นครปฐม นายอำนาจ อรุณแสง อายุ 34 ปี ชาว จ.นครปฐม นายศักดิ์ นัทธีศรี อายุ 48 ปี ชาว จ.นครปฐม และนายวีรพงษ์ กรุดพิศสมัย อายุ 35 ปี ชาว จ.นครปฐม ในข้อหาความผิดตามมาตรา 112 ร่วมกันฉ้อโกง พร้อมของกลางประกอบด้วยเครื่องแบบข้าราชการสำนักพระราชวัง ของชำร่วย เช่น ชุดน้ำชา ผ้าไหม จำนวนมาก,สืบเนื่องจากเจ้าหน้าที่ได้รับแจ้งจากประชาชนในจังหวัดนครปฐมว่า กลุ่มผู้ต้องหาที่มีพระคงศักดิ์ คงคสุวณโณ หรือนายคงศักดิ์ กรุดพิสมัย อายุ 42 ปี หรือพระอ๊อด พระลูกวัดโพรงมะเดื่อ หัวหน้าขบวนการ มักชอบแอบอ้างว่าสนิทสนมกับผู้หลักผู้ใหญ่ในบ้านเมือง เมื่อมีงานมงคลสมรส หรืองานศพที่ใด พระคงศักดิ์มักจะให้คนแต่งชุดข้าราชการในสำนักพระราชวังสีกากีบ้าง บางครั้งก็ใส่ชุดขาว นำของชำร่วย ของที่ระลึก ไปมอบให้โดยอ้างว่าเป็นของในสำนักพระราชวังนำมาให้เพื่อสร้างความน่าเชื่อถือพร้อมกับเรียกรับเงิน อีกทั้งยังตรวจสอบพบว่ามีการปลอมแปลงเอกสารทางราชการ จึงเข้าจับกุมพร้อมตรวจยึดของกลางดังกล่าวไว้ อย่างไรก็ตาม ขณะที่เจ้าหน้าที่เข้าจับกุมพระคงศักดิ์ ได้ไหวตัวทันหลบหนีไปก่อนหน้านี้,สอบสวน นายวีรพงษ์ ให้การรับสารภาพว่า มีศักดิ์เป็นหลานของพระคงศักดิ์ ก่อนหน้านี้พระคงศักดิ์ จะให้ตนไปมอบของชำร่วยให้กับบุคคลตามงานสำคัญต่างๆ ซึ่งจะได้เงินค่าน้ำมันครั้งละ 500-1,000 บาท บางครั้งที่ไปส่งของจะแต่งชุดข้าราชการในสำนักพระราชวังด้วย ที่ผ่านมาได้ร่วมงานกับ พระคงศักดิ์ มาได้ 4 ปี ไม่รู้ว่าเป็นการแอบอ้าง สาเหตุที่เข้าร่วมเนื่องจากพระคงศักดิ์ บอกว่าจะพาเข้าไปทำงานในวัง ทำให้หลงเชื่อทำงานให้ อย่างไรก็ตามตนไม่เคยได้รับเงินค่าจ้างได้แต่เพียงค่าน้ำมันเท่านั้น ทั้งนี้เจ้าหน้าที่นำตัวผู้ต้องหาส่งพนักงานสอบสวน กก.5 ดำเนินคดี นอกจากนี้ได้เร่งติดตามตัว พระคงศักดิ์ หัวหน้าขบวนการมาดำเนินคดีต่อไป.
กองปราบนำกำลัง 50 นายบุกค้น 12 จุด รวบ 7 ผู้ต้องหา หนึ่งในนั้นมีลูกทีมแก๊ง พระอ๊อด ตัวแสบ แอบอ้างรู้จักผู้ใหญ่ในบ้านเมือง เนียนแต่งชุดข้าราชการในสำนักพระราชวัง ตระเวนมอบของชำร่วยงานแต่ง-งานศพ ก่อนเรียกรับเงินเจ้าภาพ โดนแจ้ง
หมิ่นเบื้องสูง,แอบอ้าง,รีดไถเงิน,ใส่ชุดข้าราชการ ไถเงิน,พระอ๊อด